CELEX: 62022TN0019
Language: sl
Date: 2022-01-11 00:00:00
Title: Zadeva T-19/22: Tožba, vložena 11. januarja 2022 – Piaggio & C./EUIPO – Zhejiang Zhongneng Industry (Oblika skuterja)

28.2.2022   
            
            
               SL
            
            
               Uradni list Evropske unije
            
            
               C 95/41
            
         
      Tožba, vložena 11. januarja 2022 – Piaggio & C./EUIPO – Zhejiang Zhongneng Industry (Oblika skuterja)
      (Zadeva T-19/22)
      (2022/C 95/58)
      Jezik, v katerem je bila tožba vložena: italijanščina
      
         Stranke
      
      
         Tožeča stranka: Piaggio & C. SpA (Pontedera, Italija) (zastopnika: F. Jacobacci in B. La Tella, odvetnika)
      
         Tožena stranka: Urad Evropske unije za intelektualno lastnino (EUIPO)
      
         Nasprotna stranka v postopku pred odborom za pritožbe: Zhejiang Zhongneng Industry Co. Ltd (Taizhou City, Kitajska)
      
         Podatki o postopku pred EUIPO
      
      
         Imetnik sporne znamke: tožeča stranka pred Splošnim sodiščem
      
         Zadevna sporna znamka: tridimenzionalna znamka Evropske unije (Oblika skuterja) – znamka Evropske unije št. 11 686 482
      
         Postopek pred EUIPO: postopek za ugotovitev ničnosti
      
         Izpodbijana odločba: odločba petega odbora za pritožbe pri EUIPO z dne 25. oktobra 2021 v zadevi R 359/2021-5
      
         Tožbeni predlogi
      
      Tožeča stranka Splošnemu sodišču predlaga, naj:
      
                  —
               
               
                  izpodbijano odločbo razveljavi;
                  podredno:
               
            
                  —
               
               
                  izpodbijano odločbo razveljavi in zadevo vrne odborom za pritožbe, da ti na podlagi dokazov, ki jih je predložil imetnik, jasno razglasijo, v katerih državah je znamka Evropske unije št. 11 686 482 tožeče stranke veljavna in/ali je pridobila razlikovalni učinek in, obratno, v katerih državah tega razlikovalnega učinka ni pridobila;
                  vsekakor:
               
            
                  —
               
               
                  v skladu s členom 190 Poslovnika Splošnega sodišča Evropske unije odredi, da stroške postopka pred odborom za pritožbe nosi tožena stranka;
               
            
                  —
               
               
                  EUIPO in morebitni intervenientki naloži plačilo vseh stroškov tega postopka.
               
            
         Navajana tožbena razloga
      
      
                  —
               
               
                  Kršitev člena 7(1)(b) Uredbe Sveta (ES) št. 207/2009;
               
            
                  —
               
               
                  Kršitev in/ali napačna razlaga člena 7(3) Uredbe Sveta (ES) št. 207/2009 in napačna presoja dokazov, ki jih je predložil imetnik znamke Evropske unije.